cyanic-selkie/wikianc huggingface dataset:
Oppervlakafloop
Versadigde oorlandvloei
Wanneer die grond versadig en die holtes vol is, en dit steeds reën, sal die reënval tot onmiddellike oppervlakafloop lei. Hierdie afloop word versadigde oorlandvloei genoem.
Voorafgaande grondvog
Na afloop van 'n reënbui behou die grond 'n mate van vog. Hierdie oorblywende vog affekteer die grond se infiltrasiekapasiteit. Hoe hoër die vlak van voorafgaande grondvog is, hoe vinniger sal die grond versadig word. Sodra die grond versadig is, vind afloop plaas.
Ondergrondse deurvloei
Nadat water die grond teen 'n helling van 'n heuwel geïnfiltreer het, vloei die water lateraal deur die grond, en eksfiltreer nader aan 'n kanaal. Dit word ondergrondse deurvloei genoem.
Menslike invloed
Verstedeliking verhoog oppervlakafloop aangesien meer ondeurdringbare oppervlakke soos sypaadjies en geboue opgerig word wat voorkom dat water deur die grond afsyfer en die waterdraer bereik. In plaas daarvan word dit direk na strome of stormwaterdreine gedwing. Verhoogde afloop verminder grondwateraanvulling. Dit lei weer tot 'n verlaagde watertafel en kwaaier droogtes, veral vir boere en ander wat van putte gebruik maak.
Wanneer menslike besmettingstowwe in afloopwater opgelos word, kring die menslike impak uit en vind waterbesoedeling plaas. Hierdie besoedelende lading kan verskeie ontvangende watermassas bereik en chemiese veranderinge aan hierdie waterstelsel en hulle ekosisteme aanbring.
Solank mense voortgaan om die klimaat deur die vrystelling van kweekhuisgasse in die atmosfeer te verander, sal neerslagpatrone verander aangesien die atmosferiese kapasiteit vir waterdamp verhoog. Dit sal direkte gevolge vir afloophoeveelhede inhou.
Erosie en afsetting
Oppervlakafloop kan erosie van die aardoppervlak veroorsaak; geërodeerde materiaal kan oor 'n aansienlike afstand gedra word voordat dit afgeset word. Daar is vier hoofsoorte gronderosie deur water: spatsel-erosie, laag-erosie, sloot-erosie en donga-erosie. Spatsel-erosie is die gevolg van meganiese botsing van reëndruppels met die grondoppervlak: gronddeeltjies wat deur die impak verwyder is, word deur die oppervlakafloop weggevoer. Laag-erosie is die vervoer van sediment deur afloop sonder dat daar 'n goed gedefinieerde kanaal is. Grondoppervlakgrofheid kan veroorsaak dat afloop nouer vloeipaadjies vorm: namate insnyding plaasvind, vorm klein, maar goed gedefinieerde kanaaltjies wat slootjies genoem word. Namate verdere insnyding plaasvind en die slootjies vergroot, kan dongas gevorm word. Donga-erosie kan groot hoeveelhede geërodeerde materiaal binne 'n kort tydjie vervoer. Erosie lei gewoonlik tot verlaagde landbouproduktiwiteit, en hierdie uitwerking word op die gebied van grondbewaring bestudeer. Groter deeltjies word oor kort afstande afgeset terwyl klein deeltjies oor lang afstande in die waterkolom gedra word. Op die hoë sentrale plato van Madagaskar, wat ongeveer tien persent van die eiland se landbougebied uitmaak, is feitlik die hele landskap sonder plantegroei, met eroderende dongaslote van meer as 50 meter diep en een kilometer breed. Erosie lei tot die verlies van die vrugbare bogrond, verlaag die grond se vrugbaarheid en verswak die gehalte van landbouprodukte.
Omgewingseffekte
Die belangrikste omgewingskwessies wat met afloop geassosieer word, is die impak daarvan op oppervlakwater, grondwater en grond deur middel van die afvoer van besoedelingstowwe na hierdie stelsels. Hierdie impakte veroorsaak uiteindelik gesondheidsrisiko's, versteurings in die ekostelsel, en estetiese impakte op waterhulpbronne. Sommige van die besoedelingstowwe wat die grootste impak op oppervlakwater het, is petroleumstowwe, onkruiddoders en kunsmis. In die geval van oppervlakwater lei die impakte tot waterbesoedeling. Wanneer oppervlakwater as drinkwater gebruik word, kan dit gesondheidsrisiko's inhou en die waterestetika (reuk, kleur en troebelheid) aantas. Besmette oppervlakwater kan ook die metaboliese prosesse van die akwatiese spesies aantas; hierdie veranderinge kan fataal wees (bv. visvrektes veroorsaak), of die balans van verskillende spesies versteur.
Oppervlakafloop wat in woude plaasvind, kan mere van groot hoeveelhede minerale stikstof en fosfor voorsien wat tot eutrofikasie lei. Afloopwater in dennewoude is ook ryk aan humussure en kan die humifikasie van watermassas tot gevolg hê.
In die geval van grondwater is drinkwaterbesmetting die grootste vraagstuk, veral indien die waterdraer vir menslike gebruik ontgin word. Wat grondbesmetting betref, kan afloopwater twee probleme inhou. In die eerste plek kan afloopwater besmettingstowwe uit die grond onttrek en dit in die vorm van waterbesoedeling na selfs meer sensitiewe akwatiese habitatte dra. Tweedens kan besmettingstowwe in ongerepte grond afgeset word en gesondheids- of ekologiese gevolge inhou.
Oorstroming
Oorstromings kom voor wanneer 'n stroom nie die hoeveelheid afloop kan dra nie. Die frekwensie waarteen dit plaasvind, word deur 'n terugkeerperiode beskryf. Oorstromings is 'n natuurlike proses wat die samestelling en prosesse van ekostelsels in stand hou, maar dit kan ook deur grondgebruikverandering soos riviersingenieurswese gewysig word. Oorstromings kan samelewings bevoordeel of skade aanrig. Landbou-aktiwiteite op die Nyl-vloedvlakte het voordeel geput uit die seisoenale oorstromings wat voedingstowwe afset wat voordelig vir gewasse is. Namate die hoeveelheid en vatbaarheid van nedersettings toeneem, hou oorstromings egter toenemend 'n groter gevaar in. In stedelike gebiede is oppervlakafloop die primêre oorsaak van stedelike oorstromings. Nadelige impakte behels lewensverlies, skade aan eiendom, oesskade, sosiale ontwrigting en tydelike dakloosheid. Oorstromings is een van die mees vernietigende natuurrampe.
Vermindering en hantering
Die vermindering van nadelige impakte van afloop kan verskeie vorms aanneem: '''Grondgebruikmaatreëls. '''Verskeie regulerende agentskappe wêreldwyd bevorder navorsing oor metodes vir die minimalisering van totale oppervlakafloop deur die vermyding van onnodige harde landskappe (hardscape). Baie munisipaliteite het riglyne en kodes (sonerings- en verwante regulasies) vir grondontwikkelaars ingestel wat minimumbreedte sypaadjies, die gebruik van ingelegde plaveistene vir opritte en paadjies, en ander ontwerptegnieke vir maksimum waterinfiltrasie in stedelike opsette aanmoedig.
Die eerste erosiebeheermaatreëls is reeds in die Middeleeue ingestel toe boere die belangrikheid van kontoerboedery vir die beskerming van grondhulpbronne besef het. Sedert die 1950's het hierdie landboumetodes toenemend meer gesofistikeerd geraak. In die 1960's het sekere staats- en plaaslike owerhede hulle op die vermindering van konstruksie-afloop toegespits deur van bouers te vereis om erosie- en sedimentmaatreëls te implementeer. Dit behels tegnieke soos die gebruik van strooibale en versperrings om afloop teen hellings te vertraag, en die installasie van slikheinings.
Chemiese gebruik en behandeling. State en stede is vandag meer waaksaam wat die berging van giftige chemikalieë betref ten einde vrystelling en lekkasies te voorkom. Metodes wat algemeen gebruik word, is vereistes vir die dubbele insluiting van ondergrondse bewaartenks, registrasie van die gebruik van gevaarlike materiale, die vermindering van die toegelate hoeveelheid plaagdoders en strenger regulering van kunsmis en onkruiddoders in landskaponderhoud. In baie industriële gevalle is die vooraf behandeling van afval 'n vereiste om die ontsnapping van besoedelingstowwe in sanitêre of stormwaterriole te minimaliseer.
Chief Thundercloud
Chief Thundercloud (12 April 1899 – 1 Desember 1955) was 'n Amerikaanse akteur. Hy was bekend vir sy rolle in die rolprente North West Mounted Police (1940), Silver Stallion (1941), Renegade Girl (1946), en The Prairie (1947).
Callyspongiidae
Callyspongiidae is 'n familie van sponsdiere uit die klas van die Demospongiae (gewone sponse).
Polimeerchemie
Polimeerchemie is 'n tak van die chemie en hoofsaaklik die organiese chemie wat stowwe bestudeer wat gevorm word deur 'n monomeer wat met homself kan reageer en daardeur molekule kan vorm waarin die monomeerblok homself herhaal.
Sulke chemiese reaksies word polimerisasies genoem en die produk daarvan heet 'n polimeer. Skematies kan 'n polimerisasie weergegee word as:
Die getal "n" word die polimerisasiegraad genoem.
Polimere kan baie groot molekule of molekulêre netwerke wees. Hulle is dus makromolekule. Makromolekule hoef egter nie uit die herhaling van net een monomeer te bestaan. Polimere is dus 'n onderverdeling van die makromolekule.
Geskiedenis
Polimeerchemie het as eie vakgebied in die 1940s ontstaan, hoewel Thomas Graham reeds in 1861 opgemerk het dat polimere in oplossing 'n lae diffusiekoëffisiënt besit. Daar is natuurlike polimere soos stysel en sellulose en daaruit dit ook al vroeg (polimeer)produkte as sellofaan vervaardig, maar wat dit presies was, het lank onduidelik gebly. In hierdie tyd was die moontlikhede om die molêre massa van 'n stof te bepaal taamlik beperk en dit het net vir klein molekule goed gewerk. In 1889 het Brown en Morris 'n molêre massa van 30 000 vir "amilodekstrien" gevind, maar navorsers het daaraan getwyfel.
Die begrippe dimeer (n=2), trimeer (n=3) ensomeer waarvan polimeer die limiet vir n=veel verteenwoordig het nogtans reeds in 1863 bekend geword deur die werk van Lourenço. Hy het etaandiol (etileenglikol) gepolimeriseer in 'n kondensasiereaksie in teenwoordigheid van etaandihalogenied. Die eerste stap gee 'n dimeer
Hierdie reaksie lewer 'n mengsel van polietileenglikole op en hy het die dimeer (n=2) tot die heksameer (n=6) (die oligomere n=weinig) daarvan deur distillasie kan skei en identifiseer. Daar was egter 'n uiters viskeuse res waarvan Lourenço besef het dat dit molekule met n>6 moes wees.
In 1930 het Kuhn begin om polimere van die statistiese kant te bekyk en die begrip ingevoer dat hulle 'n statistiese verdeling van molêre massa's besit. In die 1930s het navorsers eindelik besef dat polimere 'n realiteit is en dat hulle ook belangrike aanwendings kon hê.
Die Tweede Wêreldoorlog het die behoefte aan kunsstowwe akuut gemaak en die navorsing op hierdie gebied ‘n groot hupstoot gegee.
Mathias Käki Jørgensen
Mathias Käki Jørgensen (gebore 8 Augustus 1994) is 'n Deense akteur. Hy is bekend vir sy rolle in die televisiereekse Level Up VG (2011), Norskov (2015), en The Sommerdahl Murders (2020).
Oostelike Provinsie
Die Oostelike Provinsie Olifante is 'n provinsiale rugbyspan in Suid-Afrika wat gebaseer is in Gqeberha (Port Elizabeth).
Die Oostelike Provinsie Olifante neem jaarliks aan die Curriebeker se Eerste Afdeling asook aan die Rugby-uitdaagreeks.
Hulle speel in rooi en swart gestreepte truie en hulle tuisveld is sedert 2010 die Nelson Mandelabaai-stadion. Voorheen was hul tuisveld die Boet Erasmus-stadion.
Griffons
Die Griffons (amptelik bekend as die Down Touch Griffons weens borgskapredes) is 'n provinsiale rugbyspan in Suid-Afrika wat gebaseer is in Welkom, Noord-Vrystaat. Die Griffons neem jaarliks deel aan die Rugby-uitdaagreeks en die Curriebeker se Eerste Afdeling.
Hulle speel in pers, goud en wit klere en hulle tuisveld is die Noordwes-stadion.
Geskiedenis
Die Noord-Vrystaatse Rugbyunie is in 1968 gestig toe Danie Craven, destydse president van Suid-Afrikaanse rugby die spel na Suid-Afrika se landelike gebiede wou uitbrei. Die Noord-Vrystaat was een van vier nuwe provinsiale spanne wat in 1968 gestig is.
Met die aanvang van die professionele era in 1996 het die Suid-Afrikaanse Rugbyvoetbalunie onder Louis Luyt besluit om die rugbyunies in Suid-Afrika te herverdeel sodat daar net 14 provinsiale spanne oorbly. Met hierdie herskommeling is die Oos-Vrystaat Rugbybond by die Noord-Vrystaat ingelyf. Sedert 1999 staan die span van die Noord-Vrystaat bekend as die Griffons.
In 2016 het die Griffons vir die eerste keer in die bestaan van die unie ’n telling van meer as 100 punte aangeteken in die Curriebekerkwalifiseringstoernooi teen die Welwitschias van Namibië. Die span het 15 drieë gedruk waarvan 13 deur George Whitehead verdoel is.
Rekords
Alle rekords gemeld geld vir die Noord-Vrystaatse Rugbyunie:
DJK Germania Gladbeck
DJK Germania Gladbeck is 'n sportklub uit Gladbeck in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub ook afdelings vir handbal, budo en tafeltennis.
Die klub is al in 1923 gestig, maar het vir die grootste deel van sy geskiedenis 'n lae profiel gehad in die skadu van klubs soos Sportclub Preußen Gladbeck (vandag SG Preußen Gladbeck 1910/29 e.V.) en veral Sportfreunde Gladbeck (vandag FC Gladbeck), wat tussen 1957 en 1963 op die tweede vlak van die Duitse sokkerstruktuur meegeding het. Die klub is in 1934 ontbind deur die Nazi's, maar is weer heropgerig in 1945.
Vandag is Germania die topklub in Gladbeck en speel in die Stadion Gladbeck, 'n historiese monument, wat aan die stad behoort. Die klub se tradisionele tuisveld is die Sportplatz am Krusenkamp met 'n kapasiteit van 2 000. Die klub se grootste prestasie was om na die Oberliga Wesfale te promoveer in 2007.
Weekend Post
Weekend Post is 'n Saterdagkoerant wat in Port Elizabeth uitgegee word deur Avusa Media Limited. Dit is nou verwant aan die oggendblad van dieselfde maatskappy, The Herald. 'n Derde koerant van die groep in die stad, Evening Post, bestaan nie meer nie. Die koerant se sirkulasie was in 2008 28 446 (teenoor 46 000 in 1990) met 154 000 lesers, waarvan 70% in die 7-10 LSM-groep.
Pauley Perrette
Pauley Perrette (gebore 27 Maart 1969) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Almost Famous (2000) en Brother Bear (2003), en in die televisiereeks NCIS (2003).
Clanwilliam-saagvin
Die Clanwilliam-saagvin (Barbus serra) is 'n varswatervis wat voorkom in die Olifantsrivier. In Engels staan dit bekend as die Clanwilliam sawfin.
Voorkoms
Die onvolwasse visse is silwerkleurig met onreëlmatige swart kolle op. Die volwasse visse is diep olyfgroen en ligroomkleurig aan die onderkant. Daar is twee pare baarde om die bek, die snoet is lank en gepunt en die bek is klein. By broeiende visse (beide geslagte) is daar klein tuberkels op die kop. Die dorsale vin is benerig en getand. Die vis word tot 500 mm lank en die Suid-Afrikaanse hengelrekord is 3.04 kg.
Verspreiding
Die vis is endemies aan die Olifantsrivier.
Habitat
Hulle verkies diep poele en die hoofstrome om in te leef. Die jonger vissies verkies om in kleiner sytakke te leef. Hulle broei in die somer; hulle kom in groot groepe saam in diep poele onder watervalle en stroomversnellings. Die vis vreet insekte en ander ongewerweldes asook alge en detritus vanaf die bodem.
Bewaringstatus
Die vis is bedreigd en die populasie het afgeneem sedert baars losgelaat is in die Olifantsrivier. Die bou van groot damme en toenemende beskadiging van hul habitat het ook 'n negatiewe impak op die populasie.
Charles Delaney
Charles Delaney (9 Augustus 1892 – 31 Augustus 1959) was 'n Amerikaanse akteur. Hy was bekend vir sy rolle in die rolprente The Branded Man (1928), The Man Hunter (1930), The Lonesome Trail (1930), en Hell-Bent for Frisco (1931).
Violetta Villas
Violetta Villas (* 10 Junie 1938, Luik, † 5 Desember 2011, Lewin Kłodzki) - was 'n Poolse pop-sangeres-liedjieskryfster, komponis en musikant.
Eisbachtaler Sportfreunde
Eisbachtaler Sportfreunde  is 'n sportklub uit Nentershausen in die deelstaat Rynland-Palts in Duitsland. Behalwe sokker het die klub ook 'n afdeling vir tafeltennis.
Die klub se grootste prestasie was om die Regionalliga Suidwes in 1972 te haal, destyds op die tweede vlak van die Duitse sokkerstruktuur. Verdere hoogtepunte was om in die 1979/80- en weer die 1985/86-seisoene in die eerste rondte om die DFB-Pokal teen FC Schalke 04 te staan te kom voor 10 000 toeskouers op die Eisbachtalstadion. Die klub het ook in 1974/75, 1976/77, 1977/78 en 1980/81 die hoofrondte van die DFB-Pokal gehaal. Die beste prestasie was om in 1976 die tweede rondte te haal, waar daar teen BFV Hassia Bingen verloor is.
Geely
Geely (amptelik Zhejiang Geely Holding Group Co., Ltd) is 'n Chinese motorvervaardigingsmaatskappy met sy hoofkwartier in Binjiang-distrik, Hangzhou, China. Sy vernaamste produkte is motors, motorfietse, enjins en ratkaste. Dit verkoop passasiersmotors onder twee handelsname: Geely en Volvo. Geely Automobile Holdings Ltd (Chinees: 吉利 汽车; pinyin: jili Qìchē) (SEHK: 0175), 'n filiaal van Geely, is gelys op die Hongkongse aandelebeurs.
Naam
Geely (Tradisionele Chinees: 吉利; Vereenvoudigde Chinees: 吉利; pinyin: Jílì) beteken "luisterryk" of "gelukkig" in Chinees.
Geskiedenis
Li Shufu het Geely in 1986 gestig as 'n yskasvervaardiger met geld wat hy by sy familie geleen het. Hy het die maatskappy in 'n sukses omskep wat goedkoop produkte aan Chinese verbruikers verkoop het. Na die aankoop van 'n mislukte staatsmaatskappy, het Geely begin om motorfietse in die middel-1990's te vervaardig. Die maatskappy het met die vervaardiging van klein vragmotors begin in 1998, en 'n jaar later het die maatskappy staatsgoedkeuring ontvang om motors te vervaardig. Motorproduksie het in 2002 begin. 'n Filiaal van die groep, Geely Auto, is op die aandelebeurs van Hongkong genoteer in 2004.
Die maatskappy het 'n stalletjie gehad by die Frankfurt-motorskou in 2005, en 'n uitstalling by die Detroit-motorskou in 2006.
Geely het Ford in die middel van 2008 genader oor 'n moontlike oorname van Volvo Cars. Op 28 Oktober 2009 is dit aangewys as die voorkeurverkoper van Volvo deur die Amerikaanse motorvervaardiger. 'n Ooreenkoms is einde Maart bereik en teen vroeg Augustus 2010 voltooi.
In 2010 was die totale verkope meer as 415 000 eenhede en het die maatskappy 'n markaandeel van sowat 2% gehad. Verkope was egter laer as die gerapporteerde produksiekapasiteit van 680 000 eenhede per jaar.
In Desember 2011 is aangekondig dat Geely teen einde 2012 hul Chinees-ontwerpte en vervaardigde motors in die Verenigde Koninkryk sou begin verkoop. Die eerste model wat daar verkoop is, was die Emgrand EC7. Die maatskappy het ook sy voorneme verklaar om verkope in Italië te begin.
Calthropella
Calthropella is 'n genus van sponsdiere uit die klas van die Demospongiae (gewone sponse).
Geely
Verkrygings
In Mei 2017 het Geely bevestig dat hy 'n 51% beheerende aandeel in Lotus Cars van sy eienaar, DRB-HICOM, sal aankoop. Daarbenewens beplan Geely om 'n belang van 49,9% in PROTON Holdings te koop, om toekomstige uitvoergroei in die markte vir die regterstuurvoertuie te fasiliteer. Die transaksies word as 'n belangrike stap vir die Chinese motorvervaardiger beskou, in hul strewe om in die winsgewende ASEAN-streek toegang te verkry.
In Julie 2017 het die maatskappy Terrafugia, 'n Amerikaanse vervaardiger van vlieënde motors, aangekoop. In November 2017 het Geely die voltooiing van die Terrafugia-verkryging aangekondig, insluitend goedkeuring van alle tersaaklike reguleerders.
In Desember 2017 belê Geely € 3.25 miljard in die Sweedse vragmotor- en konstruksiemaatskappy Volvo Group, 'n voormalige beheermaatskappy van Volvo Cars. Die ooreenkoms het die maatskappy die grootste aandeelhouer met 8,2% van die belang en 15,6% van die stemreg gemaak.
Ten einde die maatskappy verder uit te brei het Geely 'n belang van 9,7% in Daimler AG, die beheermaatskappy van Mercedes-Benz, aangekoop. Geely sal waarskynlik betrokke wees by 'n beplande nuwe monteeraanleg wat die kompakte smart in China sal bou.
Casey Tibbs
Casey Tibbs (5 Maart 1929 – 28 Januarie 1990) was 'n Amerikaanse akteur. Hy was bekend vir sy rolle in die rolprente The Young Rounders (1966), Born to Buck (1966), Junior Bonner (1972), en Breakheart Pass (1975).
Ruy Ramos
Ruy Ramos (gebore 9 Februarie 1957), voorheen Ruy Gonçalves Ramos Sobrinho (Portugees: ˈʁuj ɡõˈsawviʒ ˈʁɐ̃muʃ suˈbɾĩɲu), is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Peter Serafinowicz
Peter Serafinowicz (gebore 10 Julie 1972) is 'n Engelse akteur, vervaardiger, en skrywer. Hy is bekend vir sy rolle in die rolprente Shaun of the Dead (2004), Guardians of the Galaxy (2014), Spy (2015), en John Wick: Chapter 2 (2017).
Nissan Stanza
Die Nissan Stanza/Violet maak sy verskyning in Japan in 1973, en was eksklusief aan die Japannese Nissan-handelaars genoem "Nissan Cherry Store" as 'n groter metgesel van die Nissan Cherry.
'n Nuwe derde geslag voorwielaangedrewe model is in 1981 van stapel gestuur, die reeks se naam is weer verander na T11, en het dieselfde platform as die kompakte MPV Nissan Prairie/Multi/Stanza Wa. Ten slotte is die laaste eenhede verkoop as hernoemde weergawes van die Nissan Bluebirdreeks, vir 'n paar internasionale markte. In die meeste uitvoermarkte was die motor oorspronklik verkoop as die Datsun 140J of 160J afhangende van die enjingrootte. Hierdie naam is toe geleidelik verander na Nissan Stanza in die meeste markte.
Produksie van die Stanza/Auster/Violet is gestaak in 1992. Die Stanza is vervang deur die Nissan Altima in Noord-Amerika, die Nissan Bluebird in Japan en deur die Nissan Primera in Europa.
Brian Delate
Brian Delate (gebore 8 April 1949) is 'n Amerikaanse akteur, regisseur, en skrywer. Hy is bekend vir sy rol in die televisiereeks The Comeback (2005).
Pluto (dubbelsinnig)
Pluto kan moontlik na een van die volgende verwys:
Matimba-kragstasie
Die Matimba-kragstasie is naby Lephalale in die Limpopoprovinsie geleë. Dit is 'n steenkool-aangedrewe kragstasie wat deur Eskom besit en bedryf word. Die woord "Matimba" beteken "krag" in Tsonga.
Geskiedenis en vermoë
In 2012 is die opgradering van die volledige hoofstoomstelsel by Matimba deur Eskom oorweeg. Die werk is suksesvol deur die kragopwekking-afdeling van Babcock International gedoen.
Eskom en bestuursdoeltreffendheid
Vanaf 2008 het Eskom probleme ondervind met verhoogde elektrisiteitsverbruik wat hulle nie kon nakom nie weens die beperkte aanlegkapasiteit wat hulle gehad het. Hierdie uitdagings het Eskom genoodsaak om doeltreffender te wees in die bestuur van die aanlegbates wat hulle bedryf het (soos Matimba-kragstasie). In die periode 2007-2010 het Matimba-kragstasie deurgaans verbetering getoon op die gebiede van aanleg, finansiële en bedryfsprestasies. Dit was die standaarddraer vir die hele Eskom ten opsigte van aanleg- en bedryfsprestasie.
Teen 2018 het Matimba nie meer so goed gevaar nie. Dit was nie opgeneem in die groep kragstasies wat meer effektief was om te sluit as om voort te gaan nie (bv. Camden, Hendrina, Arnot, ens.) maar is opgeneem in die groep kragstasies wat oor 'n vyf-jaar tydperk (2019-2024) deur die regering verkoop sou word. Hierdie kragstasies sou voortgaan om krag op te wek, maar sou onafhanklik van die regering besit en bedryf word. Teen die einde van 2021 is geen kragstasies nog verkoop nie.
Lugbesoedeling
Eskom is die grootste enkele lugbesoedelaar in Suid-Afrika en Matimba is een van die slegste kragstasies as gevolg van sy steenkoolgebruik en ouderdom.
In Desember 2019 het Eskom weer aansoek gedoen om vrystelling van emissieregulasies by Medupi- en Matimba-kragstasies. As Eskom nie die omgewingsregulasies hoef te nakom nie, hoef hulle nie toerusting vir die vermindering van uitlaatgasse te installeer nie en sou dit baie geld bespaar.
Eskom het reeds vroeër aansoek gedoen om van die regering se emissielimiete van 1000 mg per kubieke meter vrygestel te word. Die nuwe aansoek was om die bestaande limiet van 3500 mg per kubieke meter tot 4000 mg per kubieke meter te verhoog.
Alzheimersiekte
Alzheimersiekte is 'n progressiewe neurodegeneratiewe siekte met kenmerkende kliniese en patologiese tekens.
Dit kan in die vroeë stadiums moeilik wees om te onderskei van kognitiewe agteruitgang in die normale brein verwant aan veroudering. Die deurlopende agteruitgang in geheue, vloei van spraak en ruimtelike oriëntasie lei egter tot toenemende inkorting van onafhanklikheid en uitvoerende vermoëns. In die vroeëre stadiums kan depressie en angstigheid ook die beeld kompliseer, maar dit verminder namate toenemende verlies aan insig volg.
In die middelstadiums van die siekte raak selfsorg toenemend 'n probleem en al hoe meer toesig is nodig om ook veiligheid te verseker. In die laat stadiums word deurlopende verpleegsorg in 'n sorgeenheid gewoonlik aanbeveel.
Etiologie
Dit blyk dat Alzheimersiekte 'n heterogene siekte is weens genetiese en verworwe faktore. Die volgende kan 'n rol speel:
Ernest Hemingway
Ernest Miller Hemingway (21 Julie 1899 — 2 Julie 1961) was 'n Amerikaanse romanskrywer, kortverhaalskrywer, en joernalis. Hy ontvang in 1953 die Pulitzerprys vir The Old Man and the Sea, en die Nobelprys vir Letterkunde in 1954.
Biografie
Hy is gebore in Oak Park, Illinois, 'n voorstad van Chicago. Sy vader was 'n plattelandse geneesheer. Hy voltooi sy hoërskoolloopbaan in dieselfde voorstad, maar wou nie universiteit toe gaan nie.
In die plek daarvan begin hy sy skrywersloopbaan as 'n junior verslaggewer vir The Kansas City Star. Hy werk daar vir ses maande, maar behou die koerant se riglyne vir goeie skryfwerk dwarsdeur sy loopbaan: ''Gebruik kort paragrawe. Gebruik kragtige [taal]. Wees positief, en nie negatief nie."
Hy probeer daarna by die Amerikaanse weermag aan te sluit om sodoende by die Eerste Wêreldoorlog betrokke te wees. Sy swak sig verhinder hom, en hy sluit by die Rooi Kruis-ambulansdiens aan. Só beleef hy wel die brutaliteit van oorlog. Hy word verwond en dit beëindig sy loopbaan as ambulansbestuurder. Hy spandeer die res van die oorlog deur te werk in 'n hospital in Milaan, Italië.
Na die oorlog keer hy vir 'n kort periode terug na Illinois, voordat hy homself in Toronto, Kanada vestig. Daar werk hy vir die Toronto Star vir 'n kort periode voordat hy weer na Chicago terugkeer.
Hy trou in 1921 met sy eerste vrou, Hadley Richardson. Aan die einde van daardie jaar trek hulle na Parys, Frankryk, en dek die Grieks-Turkse oorlog vir die Toronto Star. Gertrude Stein word daar sy mentor, 'n ontmoeting wat direk lei tot 'n buitelandse Amerikaanse groep wat uiteindelik bekend staan as die Verlore generasie.
Sy eerste seun word gebore in 1923, nadat hulle na Toronto teruggekeer het. Weens 'n geskil met sy redakteur bedank hy by die koerant teen die einde van daardie jaar.
Hy skei in 1927 van Hadley Richardson en trou met Pauline Pfeiffer. As gevolg van haar geloofsoortuiging, bekeer hy hom tot die Rooms-katolieke geloof. Hulle trek in 1928 na Key West in Florida. Kort daarna pleeg sy vader selfmoord. Sy tweede seun is ook in daardie jaar gebore, met sy derde seun 'n paar jaar daarna. Hy reis 'n paar keer na Spanje, asook een keer na verskeie lande in Afrika, en Kuba. Hierdie reise, soos ook sy ander lewenservarings, beïnvloed sy oeuvre sterk.
Net 'n paar weke ná die egskeiding, trou hy met sy derde vrou, Martha Gellhorn. Sy het hom vir vier jaar in Spanje vergesel.
Tydens die Tweede Wêreldoorlog, neem hy aan die skeepsoorlog deel, en werk ook as oorlogskorrespondent in Europa.
Hy skei weereens in 1944, en trou vir die vierde keer, met Mary Welsh. Die egpaar vestig hulle in Kuba.
Hy ontvang die Pulitzerprys in 1953 vir The Old Man and the Sea. Hy ontvang die Nobelprys die volgende jaar.
Hy word ernstige beseer in 'n jagongeluk en 'n maand later in 'n veldbrand, sodanig dat hy nie na Stockholm kan reis om sy Nobelprys in ontvangs te kan neem nie.
Hy ontvang eletrokonvulsiewe terapie (EKT) vir depressie. Vroeg in 1961 poog hy daarin om selfmoord te pleeg en slaag met 'n tweede poging in sy tuiste in Ketchum, Idaho. Hy skiet homself met 'n haelgeweer deur die kop.
Jake Bugg
Jake Bugg (gebore as Jacob Edwin Kennedy op 28 Februarie 1994) is 'n Engelse sanger en liedjieskrywer. Sy selfgetitelde debuutalbum, wat hy grotendeels saam met die liedjieskrywers Iain Archer, Matt Prime en Crispin Hunt geskryf het, is laat in 2012 vrygestel en het nommer een op die Britse trefferlys bereik. Sy belangrikste musikale invloede as liedjieskrywer is Layne Staley, die Beatles en Johnny Cash.
Vroeë lewe
Jake Bugg is as seun van musikale ouers in Nottingham, Engeland gebore. Sy pa, wie se van Bugg was, het as verpleger gewerk, terwyl sy ma as verkoopdame werksaam was. Albei het musiekopnames gemaak. Die ouers het geskei toe Jake nog klein was.
Jake het in die Clifton-raadsbehuising van Nottingham grootgeword en in die ouderdom van twaalf kitaar begin speel nadat sy oom Mark met dié instrument vertroud gemaak het. Hy het vir 'n kursus in musiektegnologie ingeskryf, maar het op sestienjarige leeftyd besluit om dié opleiding te staak en liewer sy eie liedjies te skryf en voor te dra. Sy musiek toon invloede van die Beatles, Layne Staley, Johnny Cash, Oasis, Donovan, die Everly Brothers en Jimi Hendrix.
Eksterne skakels
Media
NSU Motorenwerke AG
NSU is 'n beroemde Duitse fiets-, bromponie-, motorfiets- en motorvervaardiger. NSU het 'n toonaangewende rol gespeel in die vroeë ontwikkeling van die motorfietsbedryf in Duitsland.
Onderneming
Die onderneming word in 1873 deur Christian Schmidt en Heinrich Stoll in Riedlingen aan die Donau gestig. Aanvanklik vervaardig hulle naaimasjiene, vandaar die naam Meganiese Werkswinkel vir Naaimasjiene (Duits: Mechanische Werkstatt für Strickmaschinen). In 1880 skuif die onderneming na Neckarsulm naby Heilbronn in 'n saag- en gipsmeule. Die rede vir die skuif was die behoefte aan meer ruimte. Die nuwe naam "NSU" is die afkorting vir NeckarSUlm en Neckarsulm se naam is afgelei van die twee riviere Neckar en Sulm, wat hier ineenvloei. In 1884 sterf Christian Schmidt en die onderneming word in 'n openbare maatskappy omskep.
Fietsvervaardiging begin in 1886. Germania was die eerste Hochrad (hoë fiets) van NSU, later volg ook die Niederräder (lae fietse). Die onderneming word vanaf 1897 "Neckarsulmer Fahrradwerke A.G." genoem. Van 1901 word motorfietse ook vervaardig. Die 211 cm³ enjin daarvoor kom uit Zürich van Zürich & Lüthi. Die Neckarsulmer Motorrad het 'n topspoed van 40 km/h gehad. In 1906 begin die ontwikkeling van motorkarre en daarmee in 1913 die naamsverandering na „Neckarsulmer Fahrzeugwerke AG“ en NSU word amptelik die handelsmerk. Die onderneming verskaf op die tydstip werk aan sowat 2 000 mense. In 1932 word motorvervaardiging ingestel nadat Fiat die motorwerkswinkel in Heilbronn oorgeneem het (later NSU-Fiat).
Tydens die twee wêreldoorloë word die bekende NSU Kettenrad  in die Neckarsulm werkswinkel ontwikkel. Dit was 'n ongewone hibried tussen 'n motorfiets en 'n kruiptrekker waar die motorfiets gedeelte aan die voorkant gebruik is om die voertuig te stuur. Vervaardiging vind egter in die Stoewer werkswinkel in Stettyn plaas – en selfs die enjin was 'n vreemde fabrikaat en was van die Opel Olympia afkomstig.
Motortfietsvervaardiging
In 1947 na die oorlog begin produksie van motorfietse opnuut, en in 1955 was NSU reeds die grootste motorfietsvervaardiger ter wêreld. Besonder beroemd was die NSU-Max, 'n 250 cm³-Masjien met unieke dubbele dryfstang aandrywing. Vir die kleiner man was daar ook die NSU-Quick (100 cm³, met pedaalaandrywing - help-my-trap), Pony (ook 100 cm³, met voetruste), die Moped NSU-Quickly en die NSU-Lambretta, vervaardig onder lisensie van die Italiaanse Lambretta-bromponievervaardigers. Verdere modelle het die Fox (98 cm³-vierslagmotor en 125 cm³-tweeslagmotor), die Lux (200 cm³), die voorganger van die Max, die 250 OSL asook 'n 350 cm³-masjien, die Konsul ingesluit.
NSU-Motorfietse was op talle renbane te vinde en het wêreldrekords opgestel. Die tweestryd tussen Heiner Fleischmann (NSU) en Georg "Schorsch" Meier (BMW) het in die naoorlogse tyd motorfietsrengeskiedenis geskryf, so ook Wilhelm Herz, Werner Haas, wat in 1954 verongeluk het, Rupert Hollaus en die syspan-span Böhm-Fuchs. Die 1950 inskrywing van die Thouret-Damentrios met Ilse Thouret en haar dogters Elga en Anneliese met NSU-Lambrettas in nasionale tydrenne het ook 'n sterk reklame effek gehad.
Motorfietsproduksie eindig egter tog met die eb in die motorfietsgety in 1965, die vervaardiging van fietse eindig teen die middel van die 1960's.
Enkele wêreldrekords:
Naoorlogse motorvervaardiging
In 1953 word die eerste naoorlogse motorkar, die NSU Prinz ontwikkel, eers as kajuitfiets met die motor van die Max-Motorfiets, daarna as vierwiel kar met 'n 583 cm³-twee-silinder-agterenjin (ook van die Max-Motor afgelei) 20 PS (15 kW). In 1957 word die motor by die IAA bekendgestel. In 1961 volg die Prinz 4 in tipiese "Badewannen-Design", wat goeie Raumökonomie bied. In 1959 kom die Sportprinz op die mark. Die NSU Sport Prinz was 'n koepee met 2 1/2 sitplekke, terwyl dit agter slegs 'n dun gestoffeerde bankie gehad het, die sogenaamde Notsitz. Die bakwerk is deur Bertone ontwerp. Die Sportprinz sien daar uit soos die Wankel Spider met uitsondering van die hardekap dak, wat ook 'n sondak opsie gehad het. Dit beskik ook nie oor die luginlaatgleuwe soos die Wankel Spider nie, aangesien die Prinz-enjin nie waterverkoel is soos die Wankelmotor nie. Die onderstel is netso van die NSU Prinz oorgeneem.
Citroën en NSU
In 1964 stig NSU en Citroën die Genève gebaseerde gesamentlike dogtermaatskappy Comobil om 'n passasiersvoertuig met 'n wankelejin te ontwikkel. In 1967 word die Comotor gesamentlike dogtermaatskappy in Luxemburg opgerig om wankelenjins vir  Citroën en NSU te bou. Comotor vervaardig die wankelenjin vir die Citroën M35 prototipe in 1969. Dit lei tot die ontwikkeling van die tweerotorenjin vir die Citroën GS Birotor wat in Maart 1974 bekendgestel word. 'n Comotorenjin baie soortgelyk aan die in die Birotor is gebruik in die Van Veen OCR 1000 motorfiets wat in klein getalle in die laat-70's verkoop is. In 1972 eindig NSU se verbintenis met Comotor toe Volkswagen, wat NSU intussen oorgeneem het, uit die samewerking onttrek. Comotor het tot 1980 bly bestaan.
Audi en NSU
In 1969 smelt die toenmalige NSU AG en die tot Volkswagenbehorende Auto Union GmbH mit Sitz in Ingolstadt saam tot Audi NSU Auto Union AG mit Sitz in Neckarsulm. Op daardie stadium is die reeds ontwikkelde NSU K70 deur Volkswagen oorgeneem en as die VW K70 gebou. In 1985 volg die herbenaming na "Audi AG", die naam NSU verdwyn uit die maatskappy. Die beurssimbool vir Audi AG effekte is verderaan NSU, aangesien die huidige Audi AG rein wettiglik niks anders is as die onbenaamde NSU AG. Die hoofkantoor word na Ingolstadt verplaas.
NSU vandag
Die huidige NSU GmbH is 'n Audi-dogter maatskappy en word in 1985 gestig om die tradisie van die vervaardigingsbedryf in Neckarsulm voort te sit. In die Audi-fabriek in Neckarsulm word die Audi A6, die Audi RS4 en die Audi A8 deesdae vervaardig. Die produksie van die Audi A2 word in Julie 2005 weer gestaak. In die (noordelike) herfs van 2005 word in Neckarsulm met die produksie van die nuwe sportmotor, die Audi R8 (wat uit die Le Mans-toetsmodel voortspruit) begin. Die vier ringe van die Audi-kenteken is van die voormalige Auto-Union oorgeneem, 'n saamsmelting van die motorvervaardigers Audi, Horch, DKW en Wanderer.<br style="clear:both;">
Yoshihiro Natsuka
Yoshihiro Natsuka (gebore 7 Oktober 1969) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Valerie Perrine
Valerie Perrine (gebore 3 September 1943) is 'n Amerikaanse aktrise. Sy is bekend vir haar rolle in die rolprente Lenny (1974), Superman (1978), Superman II (1980), en What Women Want (2000).
Bremer SV
Bremer SV  is 'n sokkerklub uit Bremen in die deelstaat Hansestad Bremen in Duitsland.
Die klub is oorspronklik in 1905 gestig as FC Adler Bremen, maar nadat dit weer ontbind het is dit op 1 Januarie 1906 herstig as Bremer Ballspiel Vereins Sport von 1906. In 1914 het FV Hansa Gröpelingen by die klub aangesluit. Die huidige naam is op 1 Augustus 1920 aangeneem. In 1933 het Allgemeiner Arbeiter TV der westlichen Vorstadt Bremen, wat deur die Nazi’s ontbind is, by die klub aangesluit.
Die klub het sy goue jare bereik in die laat 1940’s en vroeë 1950’s, deurdat hy tussen 1947 en 1955 op die hoogste vlak in die Oberliga Noord meegeding het. Die beste prestasie was die 5de plek aan die einde van die 1949-seisoen, beter as sy beroemde stadsgenoot SV Werder Bremen se agste plek. In 1961 het die klub weer die Oberliga bereik, maar met die stigting van die Bundesliga in 1963 het die klub die kreeftegang begin gaan.
Kaapstad-Hawe (kiesafdeling)
Kaapstad-Hawe was 'n kiesafdeling in Kaapstad van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Bremer SV
Die klub het in 2007 die Verbandsliga Bremen gewen en daarmee die geleentheid om na die vierdevlak Oberliga Noord te promoveer, maar die DFB het 'n oberligalisensie van die hand gewys op grond van die klub se finansiële vermoëns. Die klub se appèl teen die besluit was onsuksesvol.
Kaapstad-Hawe (kiesafdeling)
Sien ook
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland, Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg
Freesia andersoniae
Freesia andersoniae is 'n meerjarige, geofiet wat endemies is aan Noord-Wes, Oos-Kaap, Wes-Kaap en die Vrystaat.
King William’s Town (kiesafdeling)
King William's Town in die Oos-Kaap was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar en regdeur tot die Driekamerparlement afgeskaf is in 1994.
Cypsiurus
Hierdie voëls het hoofsaaklik bleekbruin vere en lang teruggevoude vlerke wat soos 'n sekel of 'n boemerang lyk. Die liggaam is skraal en die stert is lank en diep ingevurk, hoewel hulle dit gewoonlik toehou. Jonger voëls kan aan hulle korter sterte uitgeken word en daar is nie 'n groot verskil tussen die geslagte nie. Hulle pote is baie kort en word hoofsaaklik gebruik om aan vertikale oppervlaktes vas te klou, aangesien windswaels nooit vrywillig op die grond sal land nie.
Loretta Lynn
Loretta Lynn (14 April 1932 - 4 Oktober 2022) was ’n Amerikaanse countrysangeres.
Tuberkel
'n Tuberkel is 'n knobbeltjie of klein ronde uitsteeksel op 'n plant of dier. In mediese terme kan dit ook verwys na 'n sieklike uitgroeisel in verskeie weefsels van die liggaam, veral die longe, waardeur tuberkulose ontstaan.
Loretta Lynn
Lynn was gebore as Loretta Webb in Butcher Hollow, Kentucky, as die oudste dogter van ’n steenkoolmyner. Op 10 Januarie 1948 is die 15-jarige Loretta met Oliver Vanetta (Doolittle) Lynn getroud nadat hulle mekaar ’n maand geken het.
Toe sy sewe maande swanger was met die eerste van hul ses kinders het die jong egpaar na die bosbougemeenskap Custer in die deelstaat Washington verhuis. Die vreugde en hartseer van die eerste jare van hul huwelikslewe het van die liedjies geïnspireer wat Loretta gekomponeer het.
Doolittle het in 1953 vir haar ’n kitaar van $17 gekoop, waarop sy haarself leer speel het. In die daaropvolgende drie jaar het sy haar kitaarspel algaande verbeter en met Doolittle se aanmoediging ’n orkes, Loretta and the Trailblazers, saam met een van haar broers begin. In Februarie 1960 is “I’m a Honky Tonky Girl”, haar heel eerste plaat, uitgereik. In die sestigerjare het sy deel van die musiektoneel in Nashville, Tennessee, geword en in 1967 die eerste van 16 no. 1-treffers gehad.
Loretta het haar toegespits op vrouekwessies soos ontroue mans. Sy het die grense van die konserwatiewe genre van countrymusiek verskuif deur oor onder meer geboortebeperking, herhaalde geboortes, dubbele standaarde vir mans en vroue, en weduweeskap weens die Viëtnamoorlog te sing.
Countrymusiek-radiostasies het gereeld geweier om haar musiek te speel en altesaam nege van haar liedjies verbied, maar Loretta het volhard en eindelik een van countrymusiek se groot legendes geword.
Haar blitsverkoper-outobiografie van 1976, Coal Miner's Daughter, is omskep in ’n Oscar-bekroonde fliek van 1980 met Sissy Spacek en Tommy Lee Jones in die hoofrolle. Pres. Barack Obama het haar in 2013 met die Presidential Medal of Freedom vereer, een van die twee hoogste burgerlike eerbewys in die VSA.
Lynn sterf in Hurricane Mills, Tennessee in 4 Oktober 2022. Sy was 90.
Edwin B. Tilton
Edwin B. Tilton (15 September 1859 – 16 Januarie 1926) was 'n Amerikaanse akteur en skrywer. Hy was bekend vir sy rolle in die rolprente The Web of Chance (1919), Just Pals (1920), While Justice Waits (1922), en The Midnight Express (1924).
Peter Jørgensen (akteur)
Peter Jørgensen (23 Augustus 1865 – 17 Julie 1942) was 'n Deense akteur. Hy was bekend vir sy rolle in die rolprente Ballettens Datter (1913), Kærlighedslængsel (1916), Midnatssjælen (1917), en Prinsens Kærlighed (1919).
Calthropella durissima
Calthropella durissima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Calthropella en tot die familie Calthropellidae. Die wetenskaplike naam van die spesie is die eerste keer geldig gepubliseer in 1892 deur Topsent.
Araks
Die Araks, Aras, Arax of Araxes (Armeens: Արաքս, Azerbeidjans: Araz, Grieks: Αράξης, Koerdies: Erez, Persies: ارس, Turks: Aras) is die grootste sytak van die Koera in die Kaukasus. Die rivier, met 'n lengte van 1 072 km, vloei deur Turkye, Armenië, Azerbeidjan en Iran.
Die Araks ontspring suid van Erzurum in die Bingöl-gebergte in Oos-Anatolië, Turkye. Aansluitend vloei die rivier in oostelike rigting en bereik die Armeens-Turkse grens. Hier vloei die Araks tussen die Armeense hoofstad Jerewan in die noorde en berg Ararat in die suide. Daarnaas vloei die rivier in 'n suidoostelike rigting en vorm die grens tussen Iran in die suidweste en die Azerbeidjanse eksklawe Nachitsjewan in die noordooste, aansluitend vloei die Araks in noordoostelike rigting en vorm die grens tussen Armenië en Iran, later Azerbeidjan en Iran. Op Azerbeidjanse gebied mond die Araks naby Sabirabad in die Koera uit, wat suidwes van Bakoe in die Kaspiese See vloei.
Geskiedenis
Nadat die Vrede van Goelistan as gevolg van die derde Russies-Persiese Oorlog (1804–1813) onderteken is, het die Araks saam met die Koera se onderloop tot die hedendaagse Nachitsjewan die grens tussen die Russiese Ryk en Persië gevorm. Met die Vrede van Toerkamantsjai ná die vierde Russies-Persiese Oorlog (1826–1828) het die Araks ook verder wes die grens tussen die Russiese Ryk en Persië geword, terwyl die grens aan die Kaspiese See verder suid geskuif is tot die huidige grens tussen Azerbeidjan en Iran.
Jill Fletcher
Jill Fletcher (1929–2003) was ’n Suid-Afrikaanse poppemeester, dramaturg en skrywer van ’n boek oor die toneelgeskiedenis in Suid-Afrika.
Skryfwerk
Sy skryf verskeie Afrikaanse dramas wat op kunstefeeste en elders (Kaapstad, Oostelike Provinsie en Grahamstad Nasionale Kunstefees) opgevoer word, waaronder haar tweetalige drama oor die lewe van André Huguenet, getiteld “André Huguenet Meneer!” Die vroeë jare van die professionele Afrikaanse teater en die mense wat daarby betrokke was, kom hier onder die loep. Hierdie drama word ook deur die Barnstormers teatergroep in die Arena-teater opgevoer en sy behartig self die regie. In 2002 word “Droogte” derde geplaas in die Nagtegaal en KKNK-kompetisie vir nuwe Afrikaanse verhoogtekste.
Haar vernaamste skryfwerk is Engelse dramas en sy skryf sewe vollengte dramas, dertien eenbedrywe en verskeie kinderdramas, sommige onder skuilname soos Brigid Brophy, Betty Cowie, Francis Hardy en Francis Jill Morwenna. Haar Engelse dramas sluit in die eenbedrywe “Borderline”, “Bulldozer”, “Miss Nelly” (1974), “The play’s the thing”, “Anyone for Mafeking” (1974 – as Francis Hardy), “Taken short”, “Have a heart” (1974), “Out of season” (1974 – as Francis Hardy), “The Miracle or No. 12 Flower Street” (1981), “The man”, “The little black sheep” (’n Kersspel), “Exposure” (1986) en “Crocodile tears” (1973). Vollengte dramas sluit in “Wild fig” (as Francis Hardy), “Second time around” (1974), “What ever happened to Mavis”, “The long side” (1974) en “The Act” (1974) en die pantomime “Graskop races home!” Haar manuskrip van “Mr. Stone and the Architect” verower in 1977 die eerste prys in die Departement van Nasionale Opvoeding se Engelse dramawedstryd, bekend as die Stephen Black-prys vir drama. “Miss Marianne, come home”, oor die verhouding tussen  ’n bejaarde vrou en haar huishulp, word onder andere in 1990 by die Grahamstad Nasionale Kunstefees opgevoer. Sy begin om die drama “Everybody’s child” te skryf oor die lewe van die geëmansipeerde (bevryde) slaaf Lydia Williams en Peter Butler voltooi dit na haar dood. Hierdie drama word ondermeer by die Globe Theatre in Londen opgevoer.Haar uitgebreide navorsing oor die geskiedenis van die teater in Suid-Afrika word later gepubliseer onder die titel “The story of South African Theatre 1780–1930”. Sy lewer ook ’n bydrae tot die boek “Founders and followers”, oor die Jode in Johannesburg tussen 1887 en 1915.
Eerbewyse
Verskeie toekennings word aan haar gemaak, waaronder een van die English Association en ook ’n Amstel Musiektoekenning. In 2003 word ’n spesiale meriete Fleur du Cap-toekenning aan haar gemaak vir haar lewenslange bydrae tot teater in Suid-Afrika.
Michael Chabon
Michael Chabon (gebore 24 Mei 1963) is 'n Amerikaanse skrywer van romans en kortverhale. Hy is bekend vir sy romans The Mysteries of Pittsburgh (1988), Wonder Boys (1995), The Amazing Adventures of Kavalier & Clay (2000), The Yiddish Policemen's Union (2007), Telegraph Avenue (2012), en Moonglow (2016).
Andy Serkis
Andy Serkis (gebore 20 April 1964) is 'n Engelse akteur en vervaardiger. Hy is bekend vir sy rolle in die rolprente The Lord of the Rings: The Return of the King (2003), Rise of the Planet of the Apes (2011), Dawn of the Planet of the Apes (2014), en War for the Planet of the Apes (2017).
Calthropella geodioides
Calthropella geodioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Calthropella en tot die familie Calthropellidae. Die wetenskaplike naam van die spesie is die eerste keer geldig gepubliseer in 1876 deur Carter.
Melkweg
Van die aarde af gesien, lyk die Melkweg langwerpig omdat ons sy skyfvorm van binne die sterrestelsel sien. Galileo Galilei het in 1610 met sy teleskoop die strook lig die eerste keer onderskei as individuele sterre. Tot in die vroeë 1920's het die meeste sterrekundiges geglo alle sterre in die heelal kom in die Melkweg voor. Ná die Groot Debat in 1920 tussen die sterrekundiges Harlow Shapley en Heber Curtis, het waarnemings deur Edwin Hubble gewys die Melkweg is beslis net een van baie miljarde sterrestelsels.
Birnam, Johannesburg
Birnam is 'n voorstad van Johannesburg in Suid-Afrika.